ddrg/super_eurlex huggingface dataset:
I. Vi har: a) revideret Den Europæiske Unions konsoliderede regnskab, som blev godkendt af Kommissionen den 11. juli 2016, og som omfatter det konsoliderede årsregnskab (1) og de samlede beretninger om budgetgennemførelsen for det regnskabsår (2), der afsluttedes den 31. december 2015, og b) efterprøvet lovligheden og den formelle rigtighed af de transaktioner, der ligger til grund for regnskabet, jf. artikel 287 i traktaten om Den Europæiske Unions funktionsmåde (TEUF). Ledelsens ansvar II. Ifølge artikel 317 og 318 i TEUF og finansforordningen har Kommissionen ansvaret for at udarbejde og aflægge et retvisende konsolideret regnskab for Den Europæiske Union med udgangspunkt i de internationalt anerkendte regnskabsstandarder, der anvendes i den offentlige sektor, samt for lovligheden og den formelle rigtighed af de transaktioner, der ligger til grund for dette regnskab. Dette ansvar omfatter udformning, gennemførelse og opretholdelse af en intern kontrol, som sikrer, at der udarbejdes og aflægges et regnskab uden væsentlig fejlinformation, uanset om denne skyldes besvigelser eller fejl. Kommissionen bærer det endelige ansvar for lovligheden og den formelle rigtighed af de transaktioner, der ligger til grund for Den Europæiske Unions regnskab (artikel 317 i TEUF). Revisors ansvar III. Det er vores ansvar på grundlag af vores revision at afgive en erklæring til Europa-Parlamentet og Rådet om regnskabernes rigtighed og de underliggende transaktioners lovlighed og formelle rigtighed. Vi har udført vores revision i overensstemmelse med IFAC's Internationale Standarder om Revision og etiske regler og INTOSAI's International Standards of Supreme Audit Institutions. Ifølge disse standarder skal vi overholde etiske krav og planlægge og udføre revisionen med henblik på at opnå høj grad af sikkerhed for, om det konsoliderede årsregnskab for Den Europæiske Union er uden væsentlig fejlinformation, og om de transaktioner, der ligger til grund for det, er lovlige og formelt rigtige. IV. Det indgår i en revision, at der udføres revisionshandlinger for at tilvejebringe revisionsbevis vedrørende beløbene og oplysningerne i det konsoliderede regnskab og de underliggende transaktioners lovlighed og formelle rigtighed. Valget af revisionshandlinger afhænger af revisors vurdering, herunder en vurdering af risikoen for væsentlig fejlinformation i det konsoliderede regnskab og for, at de underliggende transaktioner i væsentligt omfang ikke opfylder kravene i Den Europæiske Unions retlige ramme, uanset om det skyldes besvigelser eller fejl. Ved vurderingen af disse risici tager revisor hensyn til den interne kontrol, som skal sikre, at der udarbejdes og aflægges et retvisende konsolideret regnskab, og at de underliggende transaktioner er lovlige og formelt rigtige, med henblik på at udforme revisionshandlinger, som er passende efter omstændighederne, men ikke med henblik på at afgive erklæring om den interne kontrols effektivitet. En revision omfatter også en vurdering af, om de anvendte regnskabspraksis er hensigtsmæssige, og om de foretagne regnskabsmæssige skøn er rimelige, samt en vurdering af den samlede præsentation af det konsoliderede regnskab.
Udtalelse fra Styrelsesrådet for Den Europæiske Centralbank

af 31. juli 2003

om en henstilling fra Rådet for Den Europæiske Union om udnævnelse af formanden for Den Europæiske Centralbank

(CON/2003/13)

(2003/C 187/12)

1. Rådet for Den Europæiske Union anmodede den 18. juli 2003 Styrelsesrådet for Den Europæiske Centralbank (ECB) om en udtalelse om Rådets henstilling 2003/518/EF af 15. juli 2003 om udnævnelse af formanden for Den Europæiske Centralbank(1).

2. Den nævnte henstilling, som efter høring af Styrelsesrådet for ECB og Europa-Parlamentet vil blive forelagt stats- eller regeringscheferne for de medlemsstater, som har indført euroen, til beslutning, anbefaler, at Jean-Claude Trichet udnævnes til formand for ECB for en embedsperiode på otte år, med virkning fra den 1. november 2003. ECB's formand, Willem F. Duisenberg, har i en tidligere korrespondance med formanden for Rådet meddelt, at han ikke agtede at fuldføre den embedsperiode på otte år, som han blev udnævnt til den 3. maj 1998, men ville trække sig tilbage den 9. juli 2003. Siden besluttede han at trække sig tilbage på et passende tidspunkt for at sikre et smidigt formandsskifte i ECB.

3. Styrelsesrådet for ECB er af den opfattelse, at den foreslåede kandidat er en person, som er værdig i almindeligt omdømme, og som har professionel erfaring i monetære forhold eller i bankvæsen, i overensstemmelse med kravene i artikel 112, stk. 2, litra b), i traktaten om oprettelse af Det Europæiske Fællesskab.

4. Styrelsesrådet for ECB har ingen indvendinger mod Rådets henstilling om udnævnelse af den foreslåede kandidat til formand for ECB.

5. ECB's Styrelsesråd har vedtaget denne udtalelse i henhold til artikel 112, stk. 2, litra b), i traktaten og artikel 11.2 og 43.3 i statutten for Det Europæiske System af Centralbanker og Den Europæiske Centralbank.

6. Denne udtalelse offentliggøres i Den Europæiske Unions Tidende.

Udfærdiget i Frankfurt am Main, den 31. juli 2003.

På vegne af Styrelsesrådet for ECB

Willem F. Duisenberg

Formand

(1) EUT L 181 af 19.7.2003, s. 45.
Udtalelse fra Styrelsesrådet for Den Europæiske Centralbank

af 24. april 2003

om en indstilling fra Rådet for Den Europæiske Union om udnævnelse af et medlem af Den Europæiske Centralbanks direktion

(CON/2003/6)

(2003/C 105/07)

1. Ved skrivelse af 14. april 2003 har formanden for Rådet for Den Europæiske Union anmodet Styrelsesrådet for Den Europæiske Centralbank (ECB) om en udtalelse om Rådets indstilling 2003/301/EF af 14. april 2003 om udnævnelse af et medlem af direktionen for Den Europæiske Centralbank(1).

2. Den nævnte indstilling, som fremsendes til afgørelse til stats- eller regeringscheferne for de medlemsstater, som har inførte euroen, efter høring af Styrelsesrådet for ECB og Europa-Parlamentet, anfbefaler, at Gertrude Tumpel-Gugerell udnævnes til medlem af direktionen for ECB for en embedsperiode på otte år med virkning fra den 1. juni 2003.

3. Styrelsesrådet for ECB er af den opfattelse, at den foreslåede kandidat er en person, som er værdig i almindeligt omdømme, og som har professional erfaring i monetære forhold eller i bankvæsen, i overensstemmelse med kravene i artikel 112, stk. 2, litra b), i traktaten om oprettelse af Det Europæiske Fællesskab.

4. Styrelsesrådet for ECB har ingen indvendinger mod Rådets indstilling om udnævnelse af den foreslåede kandidat til medlem af direktionen for ECB.

5. ECB's styrelsesråd har vedtaget denne udtalelse i henhold til artikel 112, stk. 2, litra b), i traktaten og artikel 11.2 og 43.3 i statutten for Det Europæiske System af Centralbanker og Den Europæiske Centralbank.

6. Denne udtalelse offentliggøres i Den Europæiske Unions Tidende.

Udfærdiget i Frankfurt am Main, den 24. april 2003.

På vegne af Styrelsesrådet for ECB

Willem F. Duisenberg

Formand

(1) EUT L 109 af 1.5.2003.
3.

Henstillingen foreslår et udkast til Rådets afgørelse, der fastslår, at eftersom de nødvendige betingelser som opstillet i Rådets beslutning 2004/548/EF af 11. maj 2004 (1) for indledning af forhandlinger mellem Fællesskabet og Fyrstendømmet Andorra (i det følgende benævnt »Andorra«) om en monetær aftale (i det følgende benævnt »Aftale«) er opfyldt, kan der åbnes sådanne forhandlinger.
ECB ser med tilfredshed på de planlagte væsentlige forbedringer med hensyn til statistik for servicesektoren, særlig indførelsen af et produktionsprisindeks. Dette indeks vil være en vigtig komponent i prisanalysen for euroområdet og vil også bidrage til at forbedre kvaliteten af vækstskønnene i nationalregnskaberne. Da fristen for offentliggørelse af PEEI for produktionsprisindekset ikke er mere end to måneder efter rapporteringskvartalet, foreslår ECB, at tidsfristen for indberetning i henhold til den foreslåede forordning (tre måneder) svarer til den mere passende tidsfrist for offentliggørelse af PEEI. Endvidere vil der i den foreslåede forordning blive fastsat en dato, frem til hvilken listen over tjenesteydelser, som er omfattet af produktprisindekset, kan ændres (bilag, del D). Da helt nye statistikker er under udvikling, kan denne begrænsning virke mod hensigten. Dækningsområdet for statistik over produktionspriserne for tjenesteydelser bør kunne ændres efter behov i takt med ændrede informationskrav. ECB foreslår derfor, at denne tidsfrist fjernes.
5.

Den foreslåede forordning vil bidrage til det generelle mål om at udarbejde et konsistent system af kvartårlige offentlige regnskaber for Den Europæiske Union og således også for euroområdet. Den vil supplere de eksisterende sæt af kvartårlige offentlige data, som er angivet i Kommissionens forordning (EF) nr. 264/2000 af 3. februar 2000 om gennemførelse af Rådets forordning (EF) nr. 2223/96 med hensyn til kortfristede statistikker over offentlige finanser (2), Europa-Parlamentets og Rådets forordning (EF) nr. 1221/2002 af 10. juni 2002 om ikke-finansielle kvartalsregnskaber for den offentlige forvaltning og service (3) og Europa-Parlamentets og Rådets forordning (EF) nr. 501/2004 af 10. marts 2004 om finansielle kvartalsregnskaber for den offentlige forvaltning og service (4).
10.

Artikel 4 i den foreslåede forordning indfører en undtagelsesordning i form af tilladelser, som gives af de udpegede myndigheder i den medlemsstat, hvor en medalje eller møntefterligning fremstilles eller først indføres, eller af Kommissionen i tilfælde af forespørgsler fra tredjelande. ECB bemærker, at de tilladelser, som gives i henhold til artikel 4, stk. 1, vil gøre det muligt at anvende udtrykkene »euro« eller »eurocent« under kontrollerede anvendelsesforhold i tilfælde, hvor der ikke er risiko for forveksling. Artikel 4, stk. 1, fastsætter imidlertid ikke specifikke undtagelser, hvormed der kan gives tilladelse til at anvende eurosymbolet. ECB ser ingen grund til at skelne mellem anvendelse af eurosymbolet og anvendelse af udtrykkene »euro« og »eurocent«. Endvidere henvises i Kommissionens begrundelse vedrørende artikel 4, stk. 1, udtrykkeligt til specifikke undtagelser fra artikel 2, litra a), hvor blandt andet »anvendelsen af … eurosymbolet er praktisk«. ECB anbefaler derfor, at eurosymbolet ligeledes nævnes i den foreslåede forordnings artikel 4, stk. 1. ECB forstår endvidere, at den pågældende erhvervsdrivende i en medlemsstat klart skal kunne identificeres på medaljens eller møntefterligningens overflade i de tilfælde, hvor der gives en sådan tilladelse, og angivelsen »Ikke lovligt betalingsmiddel« skal være stemplet på forsiden eller bagsiden af medaljen eller møntefterligningen. I denne henseende vil ECB anbefale, at der i artikel 4, stk. 1, indgår en angivelse af minimumstørrelsen af ordene »Ikke lovligt betalingsmiddel«, da der uden en sådan specifikation er risiko for, at der anvendes næsten ulæselige bogstaver. ECB konstaterer endvidere, at de tilladelser, som udstedes i henhold til artikel 4, stk. 2, vedrører medaljer og møntefterligninger, hvis størrelse ligger inden for referencebåndet, forudsat at der ikke er nogen risiko for forveksling, og at betingelserne med hensyn til kombinationerne af diameter og kanthøjde og kombinationerne af diameter og metalegenskaber er opfyldt. ECB har ikke noget at indvende mod den undtagelsesordning, der er fastlagt i artikel 4 i den foreslåede forordning, da de tilladte medaljer og møntefterligninger skal opfylde strenge visuelle eller fysiske betingelser, så enhver risiko for forveksling elimineres.
Udtalelse fra Styrelsesrådet for Den Europæiske Centralbank

af 1. april 2004

om en indstilling fra Rådet for Den Europæiske Union om udnævnelse af et medlem af Den Europæiske Centralbanks Direktion

(CON/2004/11)

(2004/C 87/11)

1. Ved skrivelse af 30. marts 2004 har formanden for Rådet for Den Europæiske Union anmodet Styrelsesrådet for Den Europæiske Centralbank (ECB) om en udtalelse om Rådets indstilling 2004/296/EF af 30. marts 2004 om udnævnelse af et medlem af Direktionen for Den Europæiske Centralbank(1).

2. Den nævnte indstilling, som fremsendes til afgørelse til stats- eller regeringscheferne for de medlemsstater, som har indført euroen, efter høring af Styrelsesrådet for ECB og Europa-Parlamentet, anbefaler, at José Manuel Gonzáles-Páramo udnævnes til medlem af Direktionen for ECB for en embedsperiode på 8 år, med virkning fra den 1. juni 2004.

3. Styrelsesrådet for ECB er af den opfattelse, at den foreslåede kandidat er en person, som er værdig i almindeligt omdømme, og som har professionel erfaring i monetære forhold eller i bankvæsen, i overensstemmelse med kravene i artikel 112, stk. 2, litra b), i traktaten om oprettelse af Det Europæiske Fællesskab.

4. Styrelsesrådet for ECB har ingen indvendinger mod Rådets indstilling om udnævnelse af den foreslåede kandidat som medlem af Direktionen for ECB.

5. ECB's Styrelsesråd har vedtaget denne udtalelse i henhold til artikel 112, stk. 2, litra b), i traktaten og artikel 11.2 og 43.3 i statutten for Det Europæiske System af Centralbanker og Den Europæiske Centralbank.

Udfærdiget i Frankfurt am Main, den 1. april 2004.

På vegne af Styrelsesrådet for ECB

Jean-Claude Trichet

Formand for ECB

(1) EUT L 97 af 1.4.2004, s. 65.
1.

Ved skrivelse af 8. marts 2005 har formanden for Rådet for Den Europæiske Union anmodet Styrelsesrådet for Den Europæiske Centralbank (ECB) om en udtalelse om Rådets indstilling 2005/207/EF af 8. marts 2005 om udnævnelse af et medlem af Direktionen for Den Europæiske Centralbank (1).
3.

ECB ser med tilfredshed på fristforlængelsen med 6 måneder, dvs. indtil oktober 2006, for medlemsstaternes gennemførelse af direktiv 2004/39/EF (2) i national lovgivning og på, at der gives yderligere seks måneder efter gennemførelsen, indtil direktiv 2004/39/EF reelt skal anvendes, hvilket har vist sig nødvendigt både af hensyn til medlemsstaterne og af hensyn til investeringsselskaberne. ECB forstår desuden, at Rådet og Europa-Parlementet for tiden overvejer at forlænge fristerne med yderligere tre måneder indtil i alt 9 måneder. ECB vil heller ikke have indvendinger mod en sådan forlængelse.
For det fjerde, angående den foreslåede pligt for »banker« i henhold til forslag til artikel 15, 3. punkt, i forordning (EF) nr. 974/98 til gebyrfrit at omveksle deres kunders nationale pengesedler og mønter til eurosedler og -mønter op til et bestemt maksimumbeløb bemærker ECB, at alene ud fra et synspunkt lovudformning, er »kreditinstitut« det udtryk, som normalt anvendes til at beskrive banker, både i henhold til traktaten og til sekundær fællesskabslovgivning.

Hvis henvisningen til »banker« erstattes med en henvisning til »kreditiinstitutter«, som defineret i det konsoliderede bankdirektiv, må der tages hensyn til, at nogle »kreditinstitutter«, som er omfattet af dette direktiv, ikke beskæftiger sig med kontantoperationer (f.eks. udstedere af elektroniske penge) (27), medens andre, som falder uden for direktivets rækkevidde (f.eks. postgiroinstitutioner), som før har vist sig vigtige ved indførelsen af eurosedler og –mønter. I lyset af det foregående ville det være hensigtsmæssigt at overlade medlemsstaterne et vist skøn for så vidt angår definition af de andre institutioner, som eventuelt skal være omfattet af denne pligt til at omveksle sedler og mønter gebyrfrit.
3.

Formålet med forordningsforslaget er en revision af den fælles indeksreferenceperiode for så vidt angår alle harmoniserede indeks i forbrugerprisindekset (HICP'er) fra 1996 = 100 til 2005 = 100 og at indføre en fremgangsmåde for fremtidig ajourføring af indeksreferenceperioderne. Forordningsforslaget opstiller desuden tekniske specifikationer for gennemførelsen af den nye indeksreferenceperiode og for behandlingen af nye delindekser under HICP.
8.

En hensigtsmæssig koordinering mellem Pericles-programmet og bestående Fællesskabs- eller EU-programmer, samt med Europol- og ECB-projekter er af afgørende betydning, som anført i artikel 5 i afgørelse 2001/923/EF. Det er med henblik herpå, at forslaget alene åbner mulighed for finansiering af administrativ bistand ved grænseoverskridende undersøgelser, såfremt sådan støtte ikke er til rådighed fra andre europæiske institutioner. Efter forslaget skal Europol foretage en forudgående vurdering af finansieringen af den administrative bistand. Under hensyntagen til at finansiering af administrativ bistand også kan angå grænseoverskridende undersøgelser vedrørende forfalskede eurosedler, kunne Rådet også overveje at inddrage ECB i vurderingen. ECB skal anføre, at det ville være hensigtsmæssigt, at tiltag, som skal finansieres under Pericles-programmet, undersøges og afgøres af Kommissionen, ECB og Europol i forening, og at den afgørelse, som skal træffes, kræver tilsagn fra disse tre organer, inden for rammerne af den styringsgruppe, som allerede er oprettet med den opgave at udvikle en fælles strategi til bekæmpelse af falskmøntneri vedrørende euroen.
3.

Sunde finanspolitikker er afgørende for, at Den Økonomiske og Monetære Union (ØMU) kan fungere efter hensigten. De er en forudsætning for makroøkonomisk stabilitet, vækst og samhørighed i euroområdet. De finanspolitiske rammer, som er nedfældet i traktaten og i stabilitets- og vækstpagten, er af afgørende betydning for ØMU og dermed for forankringen af forventningerne til budgetdisciplinen. Denne regelbaserede ramme, som har til formål at sikre en holdbar udvikling i de offentlige finanser, samtidig med at udsving i produktionen udjævnes gennem anvendelse af automatiske stabilisatorer, skal forblive klar, enkel og til at håndhæve. Overholdelse af disse principper vil også medvirke til gennemsigtighed og ligebehandling i gennemførelsen af rammen.
3.

Sunde finanspolitikker er afgørende for, at Den Økonomiske og Monetære Union kan fungere efter hensigten. De er en forudsætning for makroøkonomisk stabilitet, vækst og samhørighed i euroområdet. De finanspolitiske rammer, som er nedfældet i traktaten og i stabilitets- og vækstpagten, er af afgørende betydning for ØMU og dermed for forankringen af forventningerne til budgetdisciplinen. Denne regelbaserede ramme, som har til formål at sikre en holdbar udvikling i de offentlige finanser, samtidig med at udsving i produktionen udjævnes gennem anvendelse af automatiske stabilisatorer, skal forblive klar, enkel og til at håndhæve. Overholdelse af disse principper vil også medvirke til gennemsigtighed og ligebehandling i gennemførelsen af rammen.
3.

Formålet med forordningsforslaget er at fastlægge et fælles grundlag for systematisk udarbejdelse af EF-statistikker over udenlandske datterselskabers struktur og aktiviteter. For det første vil medlemsstaterne på dette grundlag indberette data om udenlandske datterselskaber, som har hjemsted i det land, som indsamler data, men er kontrolleret af en udenlandsk institutionel enhed. Bilag I i forordningsforslaget indeholder et fælles modul for sådan statistik for udenlandske datterselskaber i indlandet (i det følgende benævnt »ind-FATS«). For det andet er indberetning af data om udenlandske datterselskaber, som ikke har hjemsted i det land, som indsamler statistikken, men er kontrolleret af en institutionel enhed, som har hjemsted i dette land, for tiden frivillig og vil være omfattet af de pilotundersøgelser, som nogle medlemsstater skal gennemføre senest tre år efter forordningsforslagets ikrafttræden. Bilag II i forordningsforslaget indeholder et fælles modul for sådan udadgående statistik for udenlandske datterselskaber (i det følgende benævnt »ud-FATS«).
3.

Udkastet til forordning ændrer Rådets forordning (EF) nr. 3605/93 om gennemførelse af den protokol om uforholdsmæssige store budgetunderskud, der er knyttet som bilag til traktaten om oprettelse af Det Europæiske Fællesskab (1). Formålet med udkastet til forordning er at forbedre kvaliteten af de offentlige regnskaber, som anvendes til brug for protokollen om uforholdsmæssige store underskud, i særdeleshed offentligt underskud og offentlig gæld. Efter udkastet til forordning skal medlemsstaterne opstille detaljerede oversigter over de metoder, procedurer og kilder, der er anvendt til udarbejdelse af de offentlige regnskaber, samt både at underrette Kommissionen (Eurostat) om enhver betydelig ændring af allerede indberettede data om de faktiske og planlagte offentlige underskud og den faktiske offentlige gæld, og at dokumentere enhver betydelig ændring af de allerede indberettede data om det faktiske offentlige underskud og den offentlige gæld. I udkastet til forordning er endvidere bestemt, at Kommissionen (Eurostat) er ansvarlig for vurderingen af kvaliteten af de data, der anvendes til brug for proceduren i forbindelse med uforholdsmæssige underskud, herunder de underliggende offentlige regnskaber, og at den vil foretage besøg i medlemsstaterne med tilbundsgående kontrol som supplement til de dialogbesøg, der foretages i øjeblikket, med henblik på at kontrollere de indberettede offentlige regnskaber og fremgangsmåderne ved indsamling af de underliggende data. Efter udkastet til forordning skal medlemsstaterne bistå de besøgende embedsmænd, offentliggøre de offentlige regnskaber, som er indberettet for tidligere år, samt attestere, at disse regnskaber er udarbejdet i overensstemmelse med de principper, som er fastlagt i artikel 10 i Rådets Forordning (EF) nr. 322/97 af 17. februar 1997 om EF-statistikker (2), og i tilfælde af tvivl anmode Kommissionen (Eurostat) om en redegørelse for den korrekte regnskabsmæssige behandling af offentlige transaktioner. Udkastet til forordning anerkender også Kommissionens (Eurostats) ret til at tage forbehold for kvaliteten af de indberettede offentlige regnskaber og at ændre sådanne data.